KDO JE REKEL MIJAV?

Vladimir Grigorevič Suteev

**SLIKA 1**

PSIČEK JE SPAL NA MAJHNI PREPROGI OB DIVANU. NENADOMA JE ZASLIŠAL V SANJAH, DA JE NEKDO REKEL: »MIJAV!« DVIGNIL JE GLAVO, POGLEDAL – NIKOGAR NI BILO.

»BRŽKONE SEM TO SAMO SANJAL,« JE POMISLIL IN SE ŠE UDOBNEJE ZLEKNIL PO PREPROGI. TODA NENADOMA SE JE SPET OGLASILO: »MIJAV!«

»KDO JE TAM?«

PSIČEK JE SKOČIL K VIŠKU, PRETEKEL VSO SOBO , POGLEDAL POD POSTELJO, POD MIZO – NIKOGAR NI BILO!

**SLIKA 2**

SKOČIL JE NA OKENSKO POLICO, POGLEDAL SKOZI OKNO IN VIDEL, DA SE PO DVORIŠČU SPREHAJA PETELIN.

»GLEJ GA, TA MI NAGAJA PRI SPANJU!« JE POMISLIL PSIČEK IN STEKEL NA DVORIŠČE K PETELINU.

»TI SI TOREJ REKEL MIJAV?« JE VPRAŠAL PETELINA.

»NE, JAZ POJEM…« PETELIN JE ZAPRHUTAL S KRILI IN ZAPEL: »KI – KI – RI – KI – I – I !«

»A DRUGIH STVARI NE ZNAŠ POVEDATI?« GA JE VPRAŠAL PSIČEK.

» NE, SAMO KIKIRIKI,« JE ODGOVORIL PETELIN.

PSIČEK SE JE POPRASKAL Z ZADNJO TAČKO ZA UŠESOM IN ODŠEL DOMOV. NENADOMA PA JE NEKDO TIK

**SLIKA 3**

PRI HIŠNEM VHODU OB STOPNICAH SPET REKEL: »MIJAV!«

»ZDAJ TE PA IMAM,« JE REKEL SAM SEBI PSIČEK IN URNO ZAČEL KOPATI OB STOPNICAH Z VSEMI ŠTIRIMI TACAMI. KO JE IZKOPAL VELIKO JAMO, JE IZ NJE SKOČILA MAJHNA SIVA MIŠKA.

»SI TI REKLA MIJAV?« JO JE STROGO VPRAŠAL PSIČEK.

»PI – PI – PI,« JE ZACVILILA MIŠKA.

»A KDO JE REKEL, KDO VENDAR JE REKEL MIJAV?«

»BLIZU?« SE JE ZAČUDILA MIŠKA.

»PRAV TUKAJ, ČISTO BLIZU,« JE ODGOVORIL PSIČEK.

»SLABO MI JE! PI –PI –PI!« JE ZACVILILA MIŠKA IN SMUKNILA V ŠPRANJO PRI VRATIH, PSIČEK PA JE POSTAL ZAMIŠLJEN.

**SLIKA 4**

TEDAJ JE NEPRIČAKOVANO NEKDO PRI PESJAKU SPET ZAMIJAVKAL.

PSIČEK JE STEKEL TRIKRAT OKROG PESJAKA, A NI ZAGLEDAL NIKOGAR. TAKRAT PA SE JE V PASJI KOLIBI NEKAJ PREMAKNILO…

»GLEJ GA!« SI JE MISLIL PSIČEK. »ZDAJ GA BOM ZGRABIL…«

SPLAZIL SE JE BLIŽE…

PROTI NJEMU JE PLANIL VELIK KOSMAT PES.

»HR – R – R!« JE ZARENČAL PES.

»JAZ… JAZ SEM HOTEL ZVEDETI…«

»HR – R – R!«

»ALI NISTE VI REKLI…MIJAV?« JE ZAŠEPETAL PSIČEK IN STISNIL REPEK MED NOGE.

»JAZ! TI SE VENDAR NORČUJEŠ, ŠČENE!«

**SLIKA 5**

NA VSO MOČ JE STEKEL PSIČEK V SADOVNAJK IN SE SKRIL POD GRMOM. TODA TUKAJ SE MU JE SPET NEKDO OGLASIL TIK OB UŠESIH: »MIJAV!«

PSIČEK JE POKUKAL IZPOD GRMA. PRED NJIM JE NA CVETKI SEDELA S CVETNIM PRAHOM OTOVORJENA ČEBELA.

»A – HA! TI SI REKLA MIJAV!« JE POMISLIL PSIČEK IN JO HOTEL ZGRABITI Z ZOBMI.

»Z – Z – Z – Z!« JE ZABRENČALA UŽALJENA ČEBELA IN BOLEČE PIČILA PSIČKA V SMRČEK.

PSIČEK JE ZATULIL OD BOLEČINE IN POBEGNIL, ČEBELA PA JE LETELA ZA NJIM IN BRENČALA:

PI – PI – PIČILA TE BOM! PI – PI – PIČILA!

**SLIKA 6**

PSIČEK JE STEKEL K RIBNIKU IN SKOČIL V VODO!

KO SE JE POKAZAL IZ VODE, ČEBELE NI BILO VEČ.

TEDAJ JE SPET NEKDO REKEL: »MIJAV!«

»TI SI REKLA MIJAV?« JE VPRAŠAL MOKRI PSIČEK RIBO, KI JE PRIPLAVALA MIMO NJEGA.

RIBA NI ODGOVORILA NIČESAR, ZAMAHNILA JE Z REPOM IN IZGINILA V GLOBINO.

»KVA – KVA – KVA! SE JE ZASMEJALA ŽABICA, KI JE SEDELA NA LOKVANJEVEM LISTU.

»MAR NE VEŠ, DA RIBE NE GOVORIJO?«

ALI SI TI NEMARA REKLA MIJAV?« JE VPRAŠAL PSIČEK ŽABICO.

»KVA – KVA – KVA!« SE JE ZAKREHETALA ŽABICA.

»KAKO SI NEUMEN! ŽABICE SAMO KVAKAJO!« IN JE SKOČILA V VODO…

**SLIKA 7**

PSIČEK JE ODŠEL DOMOV, MOKER, Z OTEČENIM SMRČKOM. ŽALOSTEN JE BIL. ULEGEL SE JE NA MALO PREPROGO PRI DIVANU. IN NENADOMA JE ZASLIŠAL:«MIJAV!«

**SLIKA 8**

SKOČIL JE POKONCI – NA OKENSKI POLICI JE SEDELA LISASTA PUHASTA MAČKA.

»MI – JA – V!« JE ZAMIJAVKALA MAČKA.

»HOV – HOV – HOV!« JE ZALAJAL PSIČEK, POTEM PA SE JE SPOMNIL, KAKO JE RENČAL KOCINASTI PES, IN JE ŠE SAM ZAGRČAL:«HR – R – R!«

**SLIKA 9**

MAČKA SE JE USLOČILA IN ZAPIHALA:«KS – Š – Š!«, NATO PA ZAPRHALA:«FR – FR!« IN SKOČILA SKOZI OKNO.

PSIČEK SE JE VRNIL NA SVOJO PREPROGO, SE ZLEKNIL PO NJEJ IN ZASPAL.

ZDAJ JE VEDEL, KDO JE REKEL MIJAV.